Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 1 Pv 206/13/2201	Dunajská Streda, 24.9.2013
EEČ : 2-16-159-2013

U Z N E S E N I E

Trestná vec:	obvinený XXXXX 
Prečin:	Útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dňa XXXXX v čase okolo XXXXX hod. na XXXXX XXXXX, okres Dunajská Streda, potom ako bol zadržaný príslušníkmi XXXXX a následne predvedený na XXXXX vo XXXXX pri výmene pút obidvoma rukami sotil XXXXX XXXXX, následkom čoho stratil rovnováhu a spadol na dvere drevenej skrine nachádzajúce sa v miestnosti pre predvedených, následne sa XXXXX. XXXXX pokúsil kopnúť pravou nohou do oblasti nôh, resp. do rozkroku, kedy sa snažil zabrániť jeho kopu pravou rukou následkom čoho trafil pravou nohou do oblasti pravého zápästia XXXXX. XXXXX v úmysle pôsobiť na výkon jeho právomoci, policajt v dôsledku útoku neutrpel zranenia, ktoré by si vyžiadali liečbu spojenú  s pracovnou neshopnosťou, následne boli voči nemu použité hmaty chvaty, podľa § 51 ods. 1 písm. a) Zákona o Policajnom zbore, následne boli nasadené putá podľa § 52 ods. 1 písm. a) Zákona o Policajnom zbore a bola obmedzená jeho sloboda príslušníkmi Obvodného oddelenia PZ Veľký Meder,  

lebo obvinený nebol v čase činu pre nepríčetnosť trestne zodpovedný

Odôvodnenie:
Vyšetrovateľ Okresného riaditeľstva  PZ v Dunajskej Strede, Odboru kriminálnej polície,  svojim uznesením č. ORP-149/OVK-DS-2013 zo dňa 18.3.2013 podľa § 206 ods. 1 Tr. por. vzniesol obvinenie XXXXX za prečin útoku na verejného činiteľa podľa § 323 ods. 1 písm. a/  Trestného zákona, ktorého sa mal dopustiť na tom skutkovom základe, ako je to uvedené vo výrokovej časti tohto uznesenia.

	Preskúmaním na vec sa vzťahujúceho spisového materiálu a vyhodnotením doposiaľ zabezpečených dôkazov som dospel k záveru, že skutok, pre ktorý bolo začaté trestné stíhanie, bol spáchaný, má znaky trestného činu a je dostatočne preukázané, že ho spáchal obvinený, čo vyplýva  najmä z výpovede poškodeného, svedkov ako aj zo zadovážených listinných dôkazov.

	V priebehu vyšetrovania bolo zistené, že obvinený bol rozsudkom Okresného súdu v Dunajskej Strede č. XXXXX zo dňa 12.9.2003 pozbavený spôsobilosti na právne úkony v celom rozsahu. Zo záverov znaleckého posudku znalcov XXXXX a XXXXX  odboru zdravotníctvo, odvetvie psychiatria vyplýva, že obv. XXXXX v čase spáchania činu  trpel duševnou poruchou a to mentálnou retardáciou s poruchami správania -  stredne ťažkého stupňa. Vzhľadom na charakter tejto duševnej poruchy obvinený nevedel  a nemohol rozpoznať spoločenskú nebezpečnosť svojho konania a ani svoje konanie ovládať. Jeho mentálna retardácia nie je vyliečiteľná , bude trvalá doživotne. Je potrebné nariadiť mu ochrannú ambulantnú psychiatrickú liečbu. Obvinený nie je schopný v plnom rozsahu chápať zmysel trestného konania. 
 
	Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

	Podľa § 215 ods. 1 písm. e/ Tr. poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.   

Z vyššie uvedených dôvodov bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Bartalos
prokurátor